recursal/SuperWikiNEXT-32B huggingface dataset:
**Յուրի Էդուարդի Հայրապետյան** (հոկտեմբերի 26, 1954(1954-10-26), Ստեփանակերտ, Ադրբեջանական ԽՍՀ, ԽՍՀՄ), արցախցի քաղաքական գործիչ, Արցախի Հանրապետության 4-րդ գումարման Ազգային ժողովի Ազատ Հայրենիք կուսակցության պատգամավոր։

Կենսագրություն
--------------

Յուրի Հայրապետյանը ծնվել է 1954 թվականի հոկտեմբերի 26-ին Ստեփանակերտ քաղաքում։ 1962-1972 թվականներին սովորել է Ստեփանակերտի թիվ 3 դպրոցում։ 1972 թվականի դեկտեմբերին նշանակվել է Լեռնային Ղարաբաղի ինքնավար մարզի պատանի տեխնիկների կայանի մեթոդիստ։

1974-1976 թվականներին ծառայել է ԽՍՀՄ Զինված ուժերում։

1976 թվականի մայիսին եղել է ՀԽՍՀ-ի գյուղշինարարության մատակարարման վարչության ավագ իրավախորհրդատու։ 1976 թվականի հուլիսից մինչև 1977 թվականի հոկտեմբերը եղել է տրեստի ավագ իրավախորհրդատու։ 1977 թվականի հոկտեմբերից մինչև 1978 թվականի հուլիսը եղել է Ստեփանակերտի գինու գործարանի իրավախորհրդատու։ 1978 թվականի հուլիսից մինչև 1987 թվականի փետրվարը եղել է Լեռնային Ղարաբաղի ինքնավար մարզի արհեստակցական միությունների խորհրդի աշխատանքի գլխավոր տեսուչ։

1983 թվականին ավարտել է Երևանի պետական համալսարանի իրավաբանական ֆակուլտետի հեռակա բաժինը։

1987 թվականի փետրվարին աշխատանքի է անցել Լեռնային Ղարաբաղի ինքնավար մարզի, այնուհետև՝ Արցախի Հանրապետության դատախազության մարմիններում։ 1987-1989 թվականներին եղել է Մարտունու և Ասկերանի շրջդատախազությունների քննիչ։ 1989 թվականի փետրվար ին զբաղեցրել է մարզային դատախազության ավագ քննիչի, քննական բաժնի դատախազի և այլ պաշտոններ։

1992 թվականի հունիսի 8-ին նշանակվել է Արցախի Հանրապետության դատախազության քննչական բաժնի դատախազ։ 1993 թվականի մայիսին նշանակվել է Արցախի Հանրապետության Գերագույն խորհրդի իրավաբանական բաժնի պետ։ 1994-1997 թվականներին եղել է Արցախի Հանրապետության արդարադատության պետական վարչության պետ։

1998 թվականի հունվար նշանակվել է Ասկերանի շրջանի դատախազ։

1998 թվականի հուլիսից մինչև 2000 թվականի մայիսը եղել է Գլխավոր դատախազության քրեագետ-դատախազ։

2000 թվականի հունիսի 18-ին Ստեփանակերտի թիվ 5 ընտրատարածքից ընտրվել է 3-րդ գումարման Ազգային ժողովի պատգամավոր և պետական-իրավական հարցերի մշտական հանձնաժողովի նախագահ։

2005 թվականի հունիսի 19-ին թիվ 6 ընտրատարածքից համամասնական ընտրակարգով ընտրվել է Արցախի Հանրապետության 4-րդ գումարման Ազգային ժողովի Ազատ Հայրենիք կուսակության պատգամավոր, պետական-իրավական հարցերի մշտական հանձնաժողովի նախագահ։

2008-2014 թվականներին եղել է Արցախի Հանրապետության մարդու իրավունքների պաշտպան։

2016 թվականի մայիսի 5-ին նշանակվել է Արցախի Հանրապետության նախագահի խորհրդական։

Ամուսնացած է, ունի երկու զավակ։

Ծանոթագրություններ
------------------

1. ↑  «Հայրապետյան Յուրի Էդուարդի». *www.nankr.am*. Վերցված է 2023 թ․ օգոստոսի 24-ին.
2. ↑  «18 հունիսի 2000թ. | ԼՂՀ Կենտրոնական ընտրական հանձնաժողով» (ռուսերեն). Վերցված է 2023 թ․ օգոստոսի 24-ին.
3. ↑  «19 հունիսի 2005թ. | ԼՂՀ Կենտրոնական ընտրական հանձնաժողով» (ռուսերեն). Վերցված է 2023 թ․ օգոստոսի 24-ին.
4. ↑  «Ո Ր Ո Շ Ո Ւ Մ». *artsakhtert.com*. 2014 թ․ ապրիլի 16. Վերցված է 2023 թ․ օգոստոսի 24-ին.

Արտաքին հղումներ
----------------

* ՊԱՏԳԱՄԱՎՈՐՆԵՐ
**Գերգ Կիրիազի** (ալբ․՝ Gjergj Qiriazi, 1868, Բիտոլա - դեկտեմբերի 30, 1912(1912-12-30), Բիտոլա), ալբանացի հրատարակիչ և գրող։

Կենսագրություն
--------------

Գերգ Կիրիազին ծնվել է Մանաստիրում (այժմ՝ Բիտոլա), որը այդ ժամանակ գտնվել է Օսմանյան կայսրության տիրապետության տակ (այժմ՝ Հյուսիսային Մակեդոնիայի տարածք ), որտեղ էլ ավարտել է տեղական դպրոցը։ Ինչպես իր եղբայր Գերասիմը, Գերգը սովորել է Սամոկովի Ամերիկյան քոլեջում, որը գտնվում է Բուլղարիայի մայրաքաղաք Սոֆիայի մոտակայքում։ Նա աշխատել է բրիտանական և օտարերկրյա արտասահմանյան աստվածաշնչյան ընկերությունում և եղբոր մահից հետո գլխավորել է Կորչայի աղջիկների առաջին ալբանական դպրոցը։ 1908 թվականին նա ընտրվել է Մանաստիրում գտնվող ալբանական «Բաշկիմի» ակումբի նախագահ, հետագայում դարձել դրա փոխնախագահը։ 1908 թվականին նա եղել է Մանաստիրի Կոնգրեսի պատգամավոր։ Գերգ Կիրիազին աշխատել է որպես թարգմանիչ Մանաստիրում գտնվող ավստրո-հունգարական դեսպանատանը։ 1908 թվականին այնտեղ ստեղծվել է թուրքալեզու միջնակարգ դպրոց (Իդադիե) տղաների համար, իսկ Կիրիազին նշանակվել է ալբաներեն լեզվի ուսուցիչ։ 1909 թվականին երիտթուրքական կառավարությունը նախատեսում է սպանել Կիրիազին ալբանական ազգային շարժմանը մասնակցելու համար։

Գերգ Կիրիազին եղել է ալբանական «Ազգային միություն» (ալբ․՝ Bashkimi i Kombit) հրատարակչության հիմնադիրներից մեկը։ Նա օգնել է եղբորը նրա երկու հատորների հրատարակման գործում՝ «Քրիստոմատիա յուրաքանչյուր ալբանական տան համար» (ալբ․՝ Hristomathi a udhëheqës për ç'do shtëpi shqiptari), որը հրատարակվել է Մանաստիրում 1902 թվականին և «Սրբազան ճահիճ» (ալբ․՝ Kënkë të shenjtëruara), որը հրատարակվում է Սոֆիայում 1906 թվականին։ Վերջինս հրատարակվում է Գերգի համահեղինակությամբ և համարվում էր կրոնական բանաստեղծությունների ժողովածու։

Գերգ Կիրիազին ալբաներեն է թարգմանել Ջոն Բանյանի «Ուխտագնացի ճամփորդությունը Երկնային Երկիր» կրոնական վեպը։ Այն տպագրվել է 1927 թվականին Դորի Կոտի հրատարակչության կողմից «Ճամփորդը» (ալբ․՝ Udhëtari) վերնագրով։

Ծանոթագրություններ
------------------

1. ↑  Skendi 1967, էջեր. 350, 353.
2. ↑  Skendi 1967, էջ. 370.
3. ↑  Skendi 1967, էջ. 207.
4. ↑  Skendi 1967, էջ. 367.
5. ↑  Skendi, Stavro (1967). *The Albanian national awakening*. Princeton: Princeton University Press. էջ 363. ISBN 9781400847761. `{{cite book}}`: Invalid `|ref=harv` (օգնություն)
6. ↑  Aux origines du nationalisme albanais: la naissance d'une nation by Nathalie Clayer. 2007.
**Բրաունի** (անգլ.՝ Chocolate brownie), շոկոլադե թխվածք, որն իր անունը ձեռք է բերել իրեն բնորոշ շագանակագույն գույնից (անգլ.՝ brown՝ շագանակագույն), իրենից ներկայացնում է խիտ կառուցվածքով հարթ շոկոլադե թխվածք, որը բաժանված է ուղղանկյուն կտորների։ Այսօր այն համարվում է ԱՄՆ-ում և Կանադայում ամենահայտնի աղանդերներից մեկը։ Այն, ըստ էության, թխվածք է, որն իր տեսակով գտնվում է շոկոլադով հարուստ կարկանդակի և չոր թխվածքաբլիթի միջև։ Տարատեսակը, որը պատրաստվում է շագանակագույն շաքարավազով և առանց շոկոլադի կոչվում է «Blondie»։ Բրաունին, որպես կանոն, մատուցում են սուրճի կամ կաթի հետ, հաճախ կարելի է հանդիպել պաղպաղակի, հարած սերուցքի հետ։

Պատմություն
-----------

Այն ստեղծվել է Չիկագոյի «Palmer House» հյուրանոցի խոհանոցում 1893 թվականին կոլումբիական ցուցահանդեսի ընթացքում, երբ տիկին Բերթա Փալմերը հանձնարարեց ավագ խոհարարին ցուցահանդեսին մասնակցող կանանց համար պատրաստել «կանացի աղանդեր», որն ավելի հեշտ կլինի ուտել, քան այլ թխվածքը, կպատրաստվի ավելի հեշտ, կունենա ավելի փոքր չափաբաժին և հնարավոր կլինի մատուցել նախաճաշի մեջ։

«Palmer House» հյուրանոցում այսօր էլ մատուցում են այս բաղադրատոմսով, որը նրա պատրաստման ամենահայտնի եղանակներից մեկն է, ըստ որի թխվածքը պատում են ծիրանի ջնարակով։

Ստեղծման մասին վարկածներ
------------------------

Գոյություն ունի Բրաունիի ստեղծման երեք վարկած։

* Ավագ խոհարարը պատահմամբ հալեցրած շոկոլադ է ավելացրել բիսկվիթային խմորի զանգվածին։
* Մի խոհարար մոռացել է խմորին ալյուր ավելացնել։
* Տնային տնտեսուհին չի ունեցել փխրեցուցիչ, որի պատճառով խմորը չի աճել։ Հնարամիտ կինը հյուրերին հուսախաբ չանելու համար բաժանում է թխվածքը ուղղանկյուն կտորների և մատուցում։ Սա ամենատարածված վարկածն է։

Տես նաև
-------

* Բլոնդ
* Մաֆին
* Շերտավոր խմոր
* Կրուասան

Արտաքին հղումներ
----------------

* Gage, Mary E. «History of Brownies (Chocolate)». Վերցված է 2010 թ․ մարտի 13-ին. `{{cite web}}`: Invalid `|ref=harv` (օգնություն)

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |

 |
Սանտա Լուչիա վանական համալիր
**Սանտա Լուչիա վանական համալիր** (իտալ.՝ Monastero di Santa Lucia), ճարտարապետական համալիր Իտալիայի Ադրանո քաղաքում՝ Կատանիա քաղաք-նավահանգստի մոտ։ Նախկին վանական համալիրն այժմ ծառայում է որպես տարրական դպրոց, որին կից գործում է Ջովաննի Վերգայի անվան ավագ դպրոցը։ Դեպի արևելք ձգվող հրապարակից երևում է Villa Comunale այգին, որի դիմաց են գտնվում եկեղեցին և Սանտա Լուչիա վանական համալիրը։

Սանտա Լուչիային (Լուսիա Սիրակուզացի) նվիրված վանական համալիրը (այժմ՝ դպրոց) հիմնադրվել է 1157 թվականին, վերակառուցվել է 15-րդ և 17-րդ դարերում։ Համալիրին կից եկեղեցին կառուցվել է 1596 թվականին, վերակառուցվել է 18-րդ դարի վերջում։ Ճակատային հատվածն ունի երեք ճարտարապետական օրդերներ։ Անկյուններում քառանկյուն գմբեթով աշտարակներն են։

Ներսում եկեղեցական դասը ռոկոկո ոճի է և շարունակվում է դեպի առաջին խորան։ Սանտա Լուչիայի սրբապատկերը վերագրվում է Ջուզեպպե Ռապիսարդիին (1799–1853 թթ.), խորանի նկարները, կամարների զարդանախշերը, առաջին խորանի ձախակողմյան և երկրորդ խորանի աջակողմյան նկարները վերագրվում են Օլիվո Սկոցիի դպրոցին։

Գրականություն
-------------

* Autoführer-Verlag, Baedekers (1962). *Italy, including Sicily and Sardinia*. K. Baedeker. `{{cite book}}`: Invalid `|ref=harv` (օգնություն)
* Encyclopaedia Britannica, Inc (1998). *The New Encyclopaedia Britannica*. Encyclopaedia Britannica. `{{cite book}}`: Invalid `|ref=harv` (օգնություն)
* Michelin (2009). *Sicily*. Michelin Tyre. `{{cite book}}`: Invalid `|ref=harv` (օգնություն)
* Scalisi, Lina, *Obbedientissime ad ogni ordine. Tra disciplina e trasgressione: il monastero di Santa Lucia in Adrano secoli XVI-XVIII*, Editore Sanfilippo. Catania 1998.

Ծանոթագրություններ
------------------

1. ↑  Encyclopaedia Britannica, Inc, 1998, էջ 106
2. ↑  Michelin, 2009, էջ 220
3. ↑  Autoführer-Verlag, 1962, էջ 284
**Ակատենանգո**, ստրատոհրաբուխ, որը գտնվում է Գվատեմալայում Անտիգուա քաղաքի մոտ։ Հրաբուխը ունի երկու լեռնագագաթ։ Պիկո Մայորը (ամենաբարձր լեռնագագաթը) և Յեպոկապան (3880մ), որը նաև հայտնի է որպես Տրես Հերմանաս (երեք քույրեր)։ Ակատենանգոն միացած է Վոլկան դե Ֆուեգոյի հետ։ Իսկ հրաբխային համալիրը հայտնի է որպես Լա Հորքուետա։

Նկարագրություն
--------------

Ֆուեգո-Ակատենանգո լեռնազանգվածը բաղկացած է հինգ կամ ավել հրաբխային ջերմանցքների շարանից։ Հյուսիսից հարավ հրաբխային հայտնի կենտրոններ են հին Ակատենանգոն, Յեպոկապան, Պիկո Մայոր դե Ակատենանգոն, Մեսետան և Ֆուեգոն։ Հրաբխային առաջին ժայթքումները առաջին անգամ տեղի են ունեցել ավելի քան 200,000 տարի առաջ։ Չնայած, որ զուգընթաց հրաբխային կենտրոններից շատերը ակտիվ են եղել, հրաբխային միտումը հյուսիսից հարավ այդքան էլ հին ժամանակներից առկա չի։

Այս հսկայական հրաբխային համալիրը գտնվում է Խաղաղ օվկիանոսյան ափամերձ հարթավայրից դեպի հարավ 3500մ բարձր և Գվատեմալյան սարահարթից 2000մ բարձր դեպի հյուսիս։ Հրաբխային համալրիը կազմված է մի շարք ժայթող կենտրոնների մնացորդներից, որոնք էլ պարբերաբար փլուզվելով՝ ձևավորել են հսկայական բեկորներով ձյունահյուսեր։ Այս ձյունահյուսերից ամենախոշորը իր ակունքից ընդարձակվել է ավելի քան 50 կիլոմետրով՝ ծածկելով 300 քառակուսի կիլոմետր տարածք։

Ժայթքման պատմությունը
---------------------

Ակատենանգոյի միակ հայտնի պատմական ժայթքումները տեղի են ունեցել 20-րդ դարում 1924 և 1927 թվականների միջև։ Այս պոռթկումները առաջացրել են բալիստիկ հրաբխային ռումբեր, որոնք ընկել են գագաթային խառնարանների շրջակայքում։

Նախապատմական ժամանակներում Ակատենանգոն ժայթքել են՝ առաջացնելով լայնատարած հանքավայրեր, պիրոկլաստիկ հոսքեր և լավային հոսքեր։ Անցած 80,000 տարիներին տեղի են ունեցել բազմաթիվ ժայթքումներ։ Ակատենանգոյի ամենավերջին պայթուցիկ ժայթքումները տեղի է ունեցել 1,900 տարի առաջ (Պիկո Մայոր), 2,300 տարի առաջ (Պիկո Մայոր) և մոտավոր 5,000 տարի առաջ (Յեպոկապա)։

Գվատեմալայի գլխավոր հրաբուխները

Հրաբխային վտանգները
-------------------

Հրաբուխները մեծ հավանականությամբ կարող են առաջացնել խոշոր ձյունահյուսեր, որոնք կարող են հեղեղել Խաղաղ օվկիանոսյան ափամերձ հարթավայրի ընդարձակ տարածքները։ Հրաբուխների շրջակայքի տարածքներում ավելի քան 100,000 մարդ պոտենցիալ վտանգի տակ է։

Տնտեսություն
------------

Ակատենանգոյի հովիտը Անակաֆեի հռչակավոր սուրճ արտադրող շրջան է։

Պատկերասրահ
-----------

* Վոլկան դե Ակատենանգո, գիշերային տեսարան Վոլկան դե ՖուեգոյիցՎոլկան դե Ակատենանգո, գիշերային տեսարան Վոլկան դե Ֆուեգոյից
* Մայրամուտը Ակատենանգոյի և Ֆուեգոյի ետևիցՄայրամուտը Ակատենանգոյի և Ֆուեգոյի ետևից

Ծանոթագրություններ
------------------

1. 1 2  Vallance, J.W.; Schilling, S.P.; Matías, O.; Rose, W.I.; Howell, M.M (2001). «Volcano Hazards at Fuego and Acatenango, Guatemala». *USGS Open-File Report 01-431*. USGS. `{{cite web}}`: Invalid `|ref=harv` (օգնություն)

Արտաքին հղումներ
----------------

* Excerpts from: Vallance, et al. 2001, Volcano Hazards at Fuego and Acatenango, Guatemala: USGS Open-File Report 01-431 (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
Անվանման արտասանությունը
**Բագ-Չալ** (նեպալ.՝ बाघ चाल) կամ **Վագրեր և Այծեր**, հնագույն տրամաբանական սեղանի խաղ, նախատեսված է երկու խաղացողի համար։ Առաջացել է Նեպալից։

Խաղը համարվում է ասիմետրիկ, այսինքն խաղի ընթացքում խաղացողները հետապնդում են տարբեր նպատակներ։ Խաղացողներից մեկը ղեկավարում է 4 վագրերը, մյուսը՝ 20 այծերը։ Վագրերը պետք է «որսան» այծերին, իսկ այծերը պետք է փորձեն արգելափակել վագրերի տեղաշարժվելու հնարավորությունը։

Բագ-Չալ խաղի համակարգչային տարբերակը ևս գոյություն ունի։

Ստուգաբանություն
----------------

Խաղը թարգմանաբար նշանակում է Վագրի քայլերը։

Կանոններ
--------

Բագ Չալի տախտակի սխեման
Բագ Չալի տախտակ
Խաղը ընթանում է տախտակի վրա, որտեղ պատկերված է 5×5 քառակուսիներից բաղկացած 25 կետեր պարունակող ցանց։ Կետերն իրար են միացված գծերով, որոնցով սահմանվում է քայլերի ուղղությունները։

Խաղը սկսվելուց առաջ վագրերը շարվում են տախտակի անկյունային կետերին, իսկ այծերը դեռ տախտակին դրված չեն։ Խաղացողները խաղում են հաջորդաբար, խաղը սկսում է այն մասնակիցը ում մոտ այծերն են։

Վագրերը խաղը հաղթում են, եթե նրանց հաջողվում է «ուտել» 5 այծ։

Այծերը հաղթում են, երբ նրանք շրջափակում են բոլոր՝ 4 վագրերին, այսինքն երբ վագրերը այլևս քայլելու հնարավորություն չեն ունենում։

### Վագրեր

Ըստ կանոնի վագրերը ունեն քայլելու երկու տարբերակ՝

* վագը կարող է տեղափոխվել հարևան կետ, բայց միայն այն դեպքում երբ այդ երկու կետերը միացված եմ գծով
* վագրը կարող է «ուտել» հարևան կետում գտնվող այծին եթե իր և այծի կետերը միացված են գծով, իսկ այծից հետոի կետը գծի ուղղությամբ դատարկ է։ «Ուտելուց» հետո վագրը այծի վրայից թռչում է դեպի վերոնշյալ դատարկ կետը, իսկ այծին տախտակից հեռացնում են։ Այծերին «ուտելը» պարտադիր չէ։

### Այծեր

Այծերի համար կաննոները հետևյալն են՝

* քանի դեռ բոլոր 20 այծերը տակտակի վրա չեն, այծերի միակ հնարավոր քայլը ազատ կետերին նոր այծ ավելացնելն է
* այն բանից հետո երբ բոլոր այծերն արդեն տախտակի վրա են, ցանկացած այծ կարող է տեղաշարժվել դեպի հարևան այն ազատ կետ, որն իր կետին միացված է գխով։

Գոյություն ունի նաև լրացուցիչ կանոն, որը նախատեսված է անվերջ ոչ ոքի դեպքի համար, այն բանից հետո, երբ բոլոր այծերը շարվել են տախտակին, արգելվում են այնպիսի քյլերը որոնք բերում են նախորդ դիրքին։

Ծանոթագրություններ
------------------

1. 1 2  «Тигры и Козы».. `{{cite web}}`: External link in ``|publisher=`` (օգնություն)

Արտաքին հղումներ
----------------

* Play Baghchal game online
* Description of the Bagh Chal rules.
* BoardGameGeek's page about "Bagh Chal"
* Computing Tigers and Goats, a research paper by Lim Yew Jin & J. Nievergelt Archived 2012-03-13 at the Wayback Machine.
* Java applet that plays Bagh Chal
* Shockwave version of Bagh Chal Archived 2019-01-20 at the Wayback Machine.
* Real-time Online Baghchal Game in Node.js Archived 2012-09-12 at the Wayback Machine.
* Bagchal Game for Android
* Play Bagh Chal with friends online

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Բագ Չալ** կատեգորիայում։ |
**Նախնական մասնագիտական կրթությունը (ՆՄԿ)** մասնագիտական կրթության սկզբնական մակարդակն է։
Հիմնականում գոյություն ունեն ՊՏՈՒ ՆՄԿ(պետական տեխնիկական ուսումնարաններ ) և ՈԿՀ ՆՄԿ(ոչ պետական լիցենզավորված նախնական մասնագիտական (արհեստագործական) ուսումնական հաստատություններ)։
ՆՄԿ և ՄՄԿ հաստատությունների գործունեությունը հաստատվում է ՀՀ ԿԳՆ մասնագիտական կրթության չափորոշիչների համաձայն 
Նախնական մասնագիտական կրթությունը նախատեսվածէ.
1.Նախնական մասնագիտական կրթությունը նպատակ է հետապնդում պատրաստել որակավորված աշխատակիցներ հասարակական անհրաժեշտ բնագավառների գործունեության ոլորտում միջին դպրոցի (9-րդ դասարան) և ավագ դպրոցի (12-րդդասարան) կրթական բազայի հիման վրա։
2.Նախնական մասնագիտական կրթությունը կարելի է ստանալ նախնական մասնագիտական կրթության ուսումնական հաստատություններում , ինչպես նաև միջին մասնագիտական և բարձրագույն մասնագիտական կրթության ուսումնական հաստատություններում ,եթե առկա է համապատասխան արտոնագիր։

Տես նաև
-------

* Միջին մասնագիտական կրթություն (ՄՄԿ)
* Բարձրագույն կրթություն

Ծանոթագրություններ
------------------

1. ↑  «ՀՀ ԿԳՆ նախնական մասնագիտական պետական ուսումնական հաստատությունների ցանկ». *edu.am* (անգլերեն). Վերցված է 2018 թ․ հունիսի 27-ին.
2. ↑  «ՀՀ ԿԳՆ ՀՀ ոչ պետական լիցենզավորված նախնական մասնագիտական (արհեստագործական) կրթական ծրագրեր իրականացնող ուսոմնական հաստատությունների ցանկ». *edu.am* (անգլերեն). Վերցված է 2018 թ․ հունիսի 27-ին.
3. ↑  «ՀՀ ԿԳՆնախնական մասնագիտական (արհեստագործական) և միջին մասնագիտական կրթության մասնագիտությունների մասնագիտությունների որակավորման պետական չափորոշիչներ». *edu.am* (անգլերեն). Արխիվացված է օրիգինալից 2019 թ․ դեկտեմբերի 8-ին. Վերցված է 2018 թ․ հունիսի 27-ին.
**Սաֆի** (արաբ․՝  آسفي‎‎‎‎, արտասանվում է *Ասֆի*, բայց ամենուրեք ընդունված է անվան ֆրանսիական տարբերակը՝ *Safi*), քաղաք Մարոկկոյում, համանուն նահանգի վարչական կենտրոնը։

Պատմություն
-----------

Հին դարերում Սաֆիի տեղում բնակավայր է ստեղծվել քանանացիների կողմից, ապա այնտեղ գաղութ են հիմնել կարթագենացիները, որոնք և անվանել են բնակավայրը «Ասֆի»։ Հետագայում այն բնակեցրել են հռոմեացիները, գոթերը, մինչև մուսուլմանների ներխուժումը, որոնք վերջնականապես տիրեցին Սաֆիին XI դարում։ Պատմիչ Իբն Խալդունը հիշատակում է Սաֆին որպես XIII դարի *ռիբաթ* - «անհավատների» դեմ պատերազմելու (ջիհադի) նպատակով կառուցված ամրոց։ Պորտուգալացիները զավթեցին քաղաքը 16-րդ դարում և կառուցեցին մեկ այլ ամրոց։ Սաֆին իր պատմա-մշակութային գագաթնակետին հասավ 16-17-րդ դարերում, Սաադի սուլթանների իշխանության ժամանակաշրջանում։

Ճարտարապետություն
-----------------

Ձգվելով Ատլանտյան օվկիանոսի ափի երկայնքով և տարածվելով մերձափնյա բարձունքները, Սաֆին միջնադարյան և ժամանակակից ճարտարապետության խառնուրդ է։ Լավ վիճակում պահպանվել են պորտուգալական ամրոցը, միջնադարյան միջնաբերդը և Ղասբան՝ 18-րդ դարի բերդաքաղաքը։

Տնտեսություն
------------

Սաֆիի տնտեսությունը հիմնականում հենվում է նավահանգստի գործունեության վրա։ Նրա նավահանգիստը ծառայում է երկրի ներսում գտնվող Մարակեշ քաղաքի կարիքներին՝ արտահանելով և ներմուծելով զանազան ապրանքներ։ Նավահանգիստը նաև կարևոր հանգույց է Սաֆի նահանգի խորքում գտնվող Յուսուֆիայից ֆոսֆատների արտահանման համար։ Քաղաքի տնտեսության կարևոր մասն է կազմում նաև սարդինի ձկնորսությունը և սարդինաձկների պահածոների գործարանները։ Սաֆին նաև հայտնի է իր կավե ամանեղենի արհեստանոցներով։

Բնակչություն
------------

Բնակչությունը միատարր է, բաղկացած է տեղացի արաբականացված էթնոսից։ Կրոնը՝ սուննի իսլամ։

Աղբյուրներ
----------

* Encyclopaedia Britannica, *Micropaedia*, 15-th edition, Vol. VIII, Page 764

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ կատալոնական · Մեծ նորվեգական · Universalis |
|  |
| Չափորոշչային վերահսկողություն | GND: 4482785-4 · LCCN: n91125278 · VIAF: 129364537 · WorldCat VIAF: 129364537 |

 |
**«Էլֆերի թագավորը»** (անգլ.՝ The King of the Elves), Ֆիլիպ Դիկի պատմվածքը, որն առաջին անգամ հրատարակվել է «*Beyond Fantasy Fiction»* ամսագրում 1953 թվականին։

Սյուժե
------

Ծերուկ Շադրակ Ջոնսը հանդիսանում է Դերիվիլլ քաղաքի հին ճանապարհի մոտ գտնվող բենզալցակայանի սեփականատերը։ Հաճախորդները շատ չեն, քանի որ քսան կիլոմետր հեռավորության վրա գտնվում է որակով մի բենզալցակայան, որը նախընտրում են հաճախորդների մեծամասնությունը։ Նա քիչ գումար է աշխատում, սակայն դա բավական է միայնական ծերուկին ապրելու համար։

Մի անգամ երեկոյան Շադրակը իր բենզալցակայանի մետ էլֆերի ջոկատ է տեսնում, որոնք եկել էին իրենց թագավորի հետ. ջոկատը ջախջախված էր տռոլների կողմից, վարար անձրև էր գալիս, և բոլորը թրջվել էին։ Ծերուկը նրանց իր մոտ է հրավիրում։ Շուտով էլֆերի արքան մահանում է, սակայն մահից առաջ ասում է, որ նոր թագավորը դառնա իրենց ապաստարան տվող մարդը՝ Շադրակը։

Էկրանավորում
------------

Walt Disney Animation Studios աշխատում է էկրանավորման վրա։ Պրոեկտի անոնսը տեղի է ունեցել թվականին, ի սկզբանե ֆիլմը պետք է նկարահաներին «Եղբայր արջը» մուլտֆիլմի ռեժիսորները։ Ռելիզը նշանակվել էր 2012 թվականին, սակայն ֆիլմը այլևս չշարունակեցին նկարահանել 2009 թվականի դեկտեմբերին։ 2010 թվականի հուլիսին «Էլֆերի թագավոր»-ի աշխատանքները շարունակվեցին, ռեժիսորը դարձավ Քրիս Ուիլյամսը՝ «Վոլտ»-ի ռեժիսորը։ 2011 թվականի հունիսիսն նոր ռեժիսոր, ինչպես նաև սցենարիստ է նշանակվում Մայքլ Մարկովիցը։

Ծանոթագրություններ
------------------

1. ↑  «Philip K. Dick Bibliography». Philip K. Dick Bookshelf. Արխիվացված օրիգինալից 2012 թ․ հոկտեմբերի 1-ին. Վերցված է 2010 թ․ հոկտեմբերի 7-ին.
2. ↑  «The Walt Disney Studios Rolls Out Slate of 10 New Animated Motion Pictures Through 2012» (Press release). The Walt Disney studios via PR Newswire. 2008 թ․ ապրիլի 8. Վերցված է 2011 թ․ հունիսի 4-ին.
3. ↑  Cohen, David (2010 թ․ ապրիլի 26). «Blaise to head Digital Domain Florida». Variety. Վերցված է 2010 թ․ մայիսի 5-ին.
4. ↑  Connelly, Brendon (2010 թ․ օգոստոսի 3). «Disney Futures – Including The On-Again King Of the Elves». Bleeding Cool. Արխիվացված է օրիգինալից 2010 թ․ նոյեմբերի 10-ին. Վերցված է 2010 թ․ նոյեմբերի 26-ին.
5. ↑  Graser, Marc; Sneider, Jeff (2011 թ․ հունիսի 29). «Disney revives 'King of the Elves' toon». Variety. Վերցված է 2011 թ․ հունիսի 30-ին.
Տրամվայ Թբիլիսիում
**Թբիլիսիի տրամվայի համակարգը** շահագործվել է 1883-2006 թվականներին Վրաստանի մայրաքաղաքում՝ Թբիլիսիում։ 1960-ականներին մի քանի տարվա ընթացքում այն երկարացվել է՝ հասնելով 105 կմ-ի և ունեցել է 14 տարբեր երթուղիներ։

Պատմություն
-----------

Տրամվայի համակարգը բացվել է 1883 թվականին։ Այն էլեկտրաֆիկացվել է 1904 թվականի հունիսից մինչև 1905 թվականի օգոստոսն ընկած ժամանակահատվածում, իսկ համակարգը, որ սկզբնականորեն հիմնադրվել էր որպես նախագիծ, հովանավորել է քաղաքապետարանը 1915 թվականին։ Սկզբնական ուղին փոխարինվել է 1933-1938 թվականներին ավելի լայն ուղիներով, որոնք համապատասխանում էին ԽՍՀՄ-ի պահանջներին։

Հետպատերազմական շրջանում տեղի ունեցան երկարացումներ, ճանապարհների երկարությունը հասավ 105 կիլոմետրի, և օգտագործվեցին ավելի քան 300 տրամվայներ։ Համակարգում RWZ-6 մակնիշի տրամվայներ էին, որ բերվել էին Ռիգայից և KTM-5s-եր՝ բերված Ռուսաստանից։ Ինչևէ, 1960-ական թվականներին տրամվայի ուղիները սկսեցին պակասել, և տրամվային փոխարինելու եկավ մետրոն։ Մինչև 2000 թվականը 14-ի փոխարեն սպասարկվում էր 8 երթուղի։ 2005 թվականին միայն մեկ գիծ էր աշխատում, որը մնաց մինչև 2006 թվականը։

2006 թվականի վերջին Թբիլիսիի տրամվայի, ինչպես նաև տրոլեյբուսի գծերի հեռացվեցին։ Իսկ Թբիլիսիի մետրոն, որ բացվեց 1966 թվականին, շարունակում է օգտագործվել։

### Համակարգի մնացորդներ

Որոշ տրամվայների գծեր այժմ մնացել են իրենց տեղերում։ Տրամվայի սյուներից շատերը ունեն այլընտրանքային օգտագործում. դրանք ծառայում են մոնտաժային աշխատանքներ իրականացվնելու համար։ Պատմական որոշ տրամվայներ օգտագործվում են որպես փողոցային սրճարաններ։

### Տրամվայի ապագան Թբիլիսիում

Գոյություն ունեն Թբիլիսիի տրամվայի համակարգը վերականգնելու պլաններ։ Պլանավորվում է նոր գծերի կառուցում ժամանակակից լուսային համակարգով։

Ծանոթագրություններ
------------------

1. ↑  «Тбилиси (узкоколейный трамвай) / *Tbilisi (narrow-gauge tram)*» (Russian). Горэлектротранс / Gorelectrotrans. Վերցված է 2015 թ․ հուլիսի 3-ին. `{{cite web}}`: Italic or bold markup not allowed in: `|publisher=` (օգնություն)CS1 սպաս․ չճանաչված լեզու (link)
2. ↑  Präsentation zur Reaktivierung
3. ↑  Newsmeldung eines georgischen Senders zur Straßenbahn

|  |
| --- |
| 
  **Վրաստան**
 |
**«Տի կտո՞ տակոյ, դավայ դասվիդանիյա»** (ռուս.` Ты кто такой? Давай, до свидания!, թարգ.` «Ո՞վ ես դու, գնա՛, ցտեսություն»), ՅուԹյուբ վիդեոկայքում հայտնված տեսահոլովակ, որտեղ ադրբեջանական հարսանիքի ժամանակ թալիշ եղբայրներ Ինտիքամ և Էհթիրամ Ռուստամովները կատարում են իմպրովիզ (մեյխանա)` անընդհատ կատարման մեջ օգտագործելով ռուսերեն «Տի կտո՞ տակոյ, դավայ դասվիդանիյա» արտահայտությունը։ Հոլովակը ձայնագրվել էր 2011 թ.-ի նոյեմբերի 5-ին՝ Ադրբեջանի հարավում գտնվող Թանգերուդ գյուղում և հետագայում Յութուբում հավաքում է 3 միլիոնից ավելի դիտում՝ չնայած ունենալով պարզունակ բովանդակություն։ Երգի կատարման շրջանակներում թալիշեցի մեյխանիստները փոխադարձորեն փորձում են վիրավորել բաքվեցի մեյխանիստներին։

Քաղաքական հղումները
-------------------

Նախագահ Սերժ Սարգսյանի ընտրության շուրջ Հայաստանում տեղի ունեցած բողոքի ցույցերի ժամանակ, 2013
Արտահայտությունն առաջին անգամ հանդիպում է Ռուսաստանյան մեքենատերերի ֆեդերացիայի նախագահ Անդրեյ Ֆլինի Թվիթեր էջում, որտեղ նա գրել էր. «Վաղը մեքենայիս վրա մի այսպիսի ցուցանակ կտեղադրեմ. «Պու՛տին, ո՞վ ես դու, գնա՛, հաջողություն»։ Ես այդպես մարդկանց մոտ ժպիտ կհարուցեմ»։ Դրանից հետո Թվիթերում լայն տարածում է գտնում ռուսերեն #путинтыктотакойдавайдосвидания հեշթեգը, դառնալով այդ միկրո–բլոգգինգային հարթակի ամենաշրջանառվող պիտակներից և տարածվելով Ռուսաստանից և ռուսալեզու օգտագործողների շրջանակից դուրս։ Հետագայում այդ արտահայտությունը մեծ տարածում է գտնում ռուս ցուցարարների ցուցանակներում։

Երգը Յութուբում բեռնող, ազգությամբ թալիշ Հիլալ Մամեդովը 2012 թ.-ի հունիսի 21-ին բերման է ենթարկվում ոստիկանության կողմից՝ թմրանյութերի անօրինական կերպով պահելու մեղադրանքով։ Ըստ Մամեդովի հարզատների՝ վերջինս երբեք չէր առնչվել թմրադեղերի հետ, ուստի նրա ձերբակալությունը քաղաքական ենթատեքստ էր կրում։ Ոմանք ձերբակլությունը կապում էին այն տարբերակի հետ, թե «Ո՞վ ես դու, գնա՛, հաջողություն» արտահայտությունն ուղղված էր Ադրբեջանի նախագահ Իլհամ Ալիևին։

Ռուս ռեփեր Տիմատին իր ռեփ կատարումներից մեկի կրկներգում օգտագործում է արտահայտությունը (նույն տոնայնությամբ, ինչպես օրիգինալ հոլովակում)։ Երգում Տիմատին փորձում է վիրավորել Ֆիլիպ Կիրկորովին։

Ծանոթագրություններ
------------------

1. ↑  «Ты кто такой,давай до свидания! (Տի կտո՞ տակոյ, դավայ դասվիդանիյա)». YouTube. 25.01.2012. Վերցված է 23 հունիսի, 2012 թ.-ին.
2. ↑  «Վիդեոն դառնում է հակապուտինյան հակումների ներշնչանք». The Moscow Times. 31 մայիսի, 2012 թ. Արխիվացված օրիգինալից 2013 թ․ հունվարի 4-ին. Վերցված է 14 հունիսի, 2012 թ.-ին.
3. ↑  «Հակապուտինյան հեշթեգը Թվիթերում ստանում է միջազգային տարածում» [Anti-Putin hashtag trends worldwide after inspiration from viral video] (անգլերեն). Սթորիֆուլ. Վերցված է 2012 թ. հուլիսի 5-ին.(չաշխատող հղում)
4. ↑  ««Давай, до свидания»» (ռուսերեն). Էն Տե Վե. Վերցված է 18 հունիսի, 2012 թ.-ին.
5. ↑  Ադրբեջանի ազգային փոքրամասնության ներկայացուցիչ լրագրողը ձերբակալվում է անօրինական թմրամթերք պահելու մեղադրանքով
6. ↑  Թալիշեցի Լրագրողը ձերբակալվում է թմրանյութեր պահելու մեղադրանքով
**Ստադ Վելոդրոմը** (ֆր.՝ Stade Vélodrome) բազմանպատակ մարզադաշտ է Ֆրանսիայի Մարսել քաղաքում։ Այն 1937 թվականից Օլիմպիկ Մարսել ֆուտբոլային ակումբի տնային մարզադաշտն է և եղել է 1998 թվականի ՖԻՖԱ աշխարհի գավաթի և 2007 թվականի Ռեգբիի աշխարհի գավաթի ընդունող մարզադաշտ։ Այն նաև ընդունում է Տուլոն ՌԱ ռեգբիի ակումբի խաղերը։ Այն Ֆրանսիայի ամենամեծ ակումբային ֆուտբոլային մարզադաշն է 67.344 նստատեղով։ Մարզադաշտը նաև օգտագործում է Ֆրանսիայի ազգային Ռեգբիի հավաքականը։

Վերանորոգումից առաջ առավելագույնը ունեցել է 58.897 հանդիսական (2004 թվականի ՈՒԵՖԱ գավաթի կիսաեզրափակչում Նյուքասլ Յունայթեդի դեմ)։ Վերանորոգումից հետո նստատեղերի քանակը երբ դարձավ 67.300, առավելագույն թվով հանդիսական եղել է ՊՍԺ-ի դեմ խաղում 2015 թվականի ապրիլի 5-ին 65.148 հանդիսականով։ Մարզադաշտում նաև անցկացվել են 1938 թվականի ՖԻՖԱ աշխարհի գավաթի խաղեր։ Ամենաառաջին խաղը մարզադաշտում եղել է Մարսելի և Տորինոյի միջև հանդիպումը 1937 թվականին։

Ֆրանսիայի Ռեգբիի հավաքականը սկսեց հաղթանակներ տանել այս մարզադաշտում 2000-ական թվականների սկզբին։ Նրանք այստեղ հաղթեցին Ավստրալիայի, Հարավ Աֆրիկյան հանրապետության, Անգլիայի հավաքականներին, սակայն հաղթարշավը ավարտվեց 2004 թվականին, երբ նրանք պարտվեցին Արգենտինային 14-24 հաշվով։

Ոչ միայն Ֆրանսիայի ռեգբիի հավաքականն է օգտագործում Վելոդրոմը վերջին տարիներին։ 2009 թվականի ապրիլի 18-ին Տուլոնը խաղաց իր տնային խաղը Թոփ 14-ի շրջանակներում՝ տեղափոխվելով Թուլուզից Վելոդրոմ՝ ունենալով 57.039 հանդիսական։

Ծանոթագրություններ
------------------

1. 1 2  archINFORM (գերմ.) — 1994.
2. 1 2 3  *ministère des Sports* recensement des équipements sportifs, espaces et sites de pratiques en France (ֆր.) — 2005.
3. ↑  «France v New Zealand All Blacks». Արխիվացված է օրիգինալից 2009 թ․ սեպտեմբերի 11-ին. Վերցված է 2009 թ․ մայիսի 13-ին.
4. ↑  «Top 14, 23e Journée : Toulon – Toulouse» (French). L'Équipe. 2009 թ․ ապրիլի 18. Վերցված է 2009 թ․ մայիսի 4-ին. `{{cite news}}`: Italic or bold markup not allowed in: `|publisher=` (օգնություն)CS1 սպաս․ չճանաչված լեզու (link)
**Պաոլա Օլիվեյրա** (պորտ.՝ Caroline Paola Oliveira da Silva, ապրիլի 14, 1982(1982-04-14), Սան Պաուլո, Բրազիլիա), բրազիլացի դերասանուհի, մոդել։

Կարիերա
-------

Պաոլան ծնվել է ոստիկանի և տնային տնտեսուհու ընտանիքում։ Մինչ դերասանուհի դառնալը, սովորել է ֆիզիոթերապևտների քոլեջում։ 17 տարեկանում նա սկսում է նկարահանվել գովազդներում, հեռուստատեսությունում և ամսագրերում։ Որպեսզի լինի ավելի բնական և հավաստի, ընդունվում է դերասանական կուրսերի դպրոց։ Նրա առաջին գործը լինում է ՛՛Մետամորֆոզներ՛՛ նովելի երկրորդ մասում խաղացած դերը։
Ռեդե Գլոբոյում նրա առաջին դերը ՛՛Բելիսիմա՛՛ սերիալում կերտած երազկոտ Ջովաննայի դերն էր։ Իսկ ահա ՛՛Մարգարեն՛՛ սերիալում նրան է վստահվում գլխավոր դերակատարուհու՝ Սոնյայի դերը։ 2009 թվականին Պաոլան ներկայացնում է Ռիո-Գրանդեյի սամբայի դպրոցը Ռիո դե Ժանեյրոյում կառնավալի ժամանակ։ Հետո նրան առաջարկում են ՛՛Արագուայա՛՛ սերիալի գլխավոր դերը, սակայն նա հրաժարվում է՝ պատճառաբանելով, որ իրեն անհրաժեշտ է հանգիստ։ 2010 թ. Պաոլան գլխավորում էր 5 դերասանուհիներից կազմված ցուցակը, ովքեր հանրության մոտ ավելի պահանջված ու ճանաչված էին այդ ժամանակ։ Հետզհետե կատարում է գլխավոր դերեր Գլոբոյի այլ սերիալներում, որոնցից մի քանիսը ցուցադրվել են նաև Հայաստանում։

Հեռուստանովելների ֆիլմագրություն
--------------------------------

* 2004 Metamorphoses / Մետամորֆոզներ
* 2005 Belíssima / Բելիսիմա
* 2006 O Profeta / Մարգարեն
* 2008 Ciranda de Pedra / Քարի շուկա
* 2009 Cama de Gato / Կատվի օրորոց
* 2011 Insensato Coração / Ցնորք
* 2013 Amor à Vida / Կյանքը սեր է
* 2015 Além do Tempo / Ժամանակից դուրս

Ծանոթագրություններ
------------------

1. 1 2  Internet Movie Database — 1990.
2. 1 2 3
3. ↑
4. ↑
**Սոնգ Հյե Ռիմ** (հանգըլ՝ 성혜림; հունվարի 24, 1937(1937-01-24), Changnyeong County, Հարավային Գյոնգսանգ, Հարավային Կորեա - մայիսի 18, 2002(2002-05-18), Մոսկվա, Ռուսաստան), հյուսիսկորեացի դերասանուհի, ավելի հայտնի է որպես Կիմ Ջոնգ Իլի կանանցից մեկը։

Վաղ կյանք և կրթություն
----------------------

Սոնը ծնվել է Չհանյոնում, երբ Կորեան Ճապոնիայի ղեկավարության տակ էր գտնվում։ 1955 թվականին ընդունվել է Փյոնյանի ֆիլմերի ակադեմիան, բայց հաջորդ տարի թողեց այն, քանի որ հղի էր իր դստրով։ Հետագայում նա նորից ընդունվեց և ավարտեց այն, ֆիլմային առաջնաելույթը ունեցել է 1960 թվականին։ Նա դարձավ 1960-ականների հայտնի դերասանուհիներից մեկը, նկարահանվելով «Օնջոնլյոն» (հանգըլ՝ 온정령) և «Բեկ Իլ Հոն» (հանգըլ՝ 백일홍) ֆիլմերում։

Նրա մասին տեղեկությունների մեծ մասը պատմել է նրա քույրը՝ Սոնգ Հյո Ռանը։ Նրա նախկին ընկեր Կիմ Յոն Սոնգը հրատարակել է նրա հիշատակին նվիրված «Ես Սոնգ Հյե Ռիմի ընկերն եմ» գիրքը, ըստ որի նա և նրա ընտանիքը տասը տարով ուղարկվել էին համակենտրոնացման ճամբար, հետո նա իմացավ Հյե Ռիմի գաղտնիքը, որը դարձավ նրա երեխաների և ծնողների մահվան պատճառ, իսկ նրա ամուսնուն տարան և նրան այլևս չտեսավ մինչ այն ժամանակ, երբ նա չորոշեց փախչել Հարավային Կորեա 2003 թվականին։

Անձնական կյանք
--------------

Հյե Ռիմը սկսել է հանդիպել Կիմ Ջոնգ Իլի հետ 1968 թվականին, առաջին ամուսնու հետ բաժանվելուց հետո։ Ըստ տեղեկությունների նա Ջոնգ Իլի առաջին կիննն է։ 1971 թվականին ծնել է Կին Ջոնգ Նամին, ով պետք է դառնար Կիմ Ջոնգ Իլի պաշտոնի ժառանգորդը։ Երեխայի ծնունդը մինչև 1975 թվականը գաղտնի է պահվել Կիմ Իլ Սոնգից։

Անկում և մահ
------------

Վաղ 1980-ականներից սկսած նա մեկնում էր Մոսկվա բուժման համար։ 1996 թվականին լուրեր էին պտտվում, որ նա գնացել է արևմուտք, բայց Հարավային Կորեայի ներկայացուցիչները հերքել են այդ լուրերը։ Մահացել է 2002 թվականի մայիսի 18-ին։ Կարծիք կա, որ մահացել է Մոսկվայում։

Ծանոթագրություններ
------------------

1. ↑
2. 1 2
3. 1 2  北 김정남 생모 '성혜림의 묘'를 찾아
4. ↑  «North Korean defector says Kim Jong Il stole her life». *Los Angeles Times*.
5. ↑  «A N.Korean life shattered by Kim Jong-il's secret». *Reuters*. 2010 թ․ փետրվարի 3. Արխիվացված է օրիգինալից 2015 թ․ սեպտեմբերի 24-ին. Վերցված է 2016 թ․ հոկտեմբերի 11-ին.
6. ↑  «Արխիվացված պատճենը». Արխիվացված է օրիգինալից 2014 թ․ փետրվարի 18-ին. Վերցված է 2016 թ․ հոկտեմբերի 11-ին.
7. ↑
8. ↑  Lee (2005), par. 6
9. ↑  Empas (n.d.)
10. ↑  Lee (2005), sect. 4 par. 1
11. ↑  Rank, Michael (2012 թ․ փետրվարի 18). «North Korean secrets lie six feet under». *Asia Times Online*. Արխիվացված է օրիգինալից 2016 թ․ մարտի 13-ին. Վերցված է 2016 թ․ հոկտեմբերի 11-ին.

* «김정일의 동거녀 성혜림과 고영희». *DailyNK*. 2005 թ․ հուլիսի 15. Վերցված է 2007 թ․ մայիսի 23-ին.
* «성혜림». *Empas 인물검색*. Վերցված է 2007 թ․ մայիսի 23-ին.
* Lee, Ki-dong (이기동) (2005 թ․ հունվարի 26). «김정일, 외모닮은 김정운 칭찬». *NKChosun.com Choongang Monthly Magazine*. Արխիվացված է օրիգինալից 2017 թ․ փետրվարի 15-ին. Վերցված է 2007 թ․ մայիսի 23-ին.

Արտաքին հղումներ
----------------

* *L.A. Times* piece on Song's childhood friend
**Սուրբ Հրեշտակապետաց եկեղեցի** կամ (**Պալաթի եկեղեցի**), հայ առաքելական եկեղեցի Թուրքիայի Ստամբուլ քաղաքի Ֆաթիհ շրջանի Այվանսարայ թաղամասում։ 

Կոստանդնուպոլսի անկումից հետո սուլթան Մեհմեդ II-ի հրամանով հունական եկեղեցիների մի մասը մզկիթի էին վերածվում, իսկ որոշներն էլ փոխանցվում էին հայ համայնքին։ Այդ եկեղեցիների թվում է Սուրբ Հրեշտակապետաց եկեղեցին, որը հայերին է փոխանցվել 1628 թվականին։ Փոխանցման թվականի մասին կան նաև այլ տվյալներ։ Երուսաղեմի Գրիգոր Պարոն Տեր Պատրիարքի հիշատակարանի համաձայն, եկեղեցին հայերին է փոխանցվել 1631 թվականին, իսկ Երեմիա Չելեպի Քյոմյուրճյանի համաձայն՝ 1636-ին։ Եկեղեցին 1692-ին ծագած հրդեհից հետո վերակառուցվել է կայսերական հրամանագրով։ Եկեղեցին հրդեհվել է նաև 1729 թվականին Պալաթի նշանավոր հրդեհի ժամանակ, ապա փայտաշեն կառուցվել և Հովհաննես Թ Կոլոտ Բաղիշեցի պատրիարքի ձեռամբ օծվել 1730 թվականին։ Դրանից հետո էլ եկեղեցին մի քանի անգամ վնասվել է Պալաթի հրդեհներից։ 1827 թվականի հրդեհից հետո, որպեսզի չեզոքացվի առաջիկա հրդեհների վտանգը, Մահմուդ II-ի հրովարտակով եկեղեցին հինգերորդ անգամ վերակառուցվեց քարով և կրով։ Բացումը տեղի է ունեցել 1835 թվականին Ստեփանոս Բ Աղավնի Զաքարյան պարիարքի կողմից։ 1900 թվականին հրդեհված Սուրբ Հովհան Ոսկեբերան եկեղեցու (հայտնի նաև «Փոքր Արմաշ» անունով) Աստվածամոր սրբապատկերը Մաղաքիա Օրմանյան պատրիարքի տնօրինությամբ տեղափոխվել է Պալաթի եկեղեցի և տեղադրվել ավագ խորանի աջակողմյան պատի մեջ։ 

Եկեղեցու վերջին վերանորոգումը եղել է 2005 թվականին։ Օծվել և պաշտանմունքի համար վերաբացվել է պատրիարք Մեսրոպ Բ Մութաֆյանի կողմից։ 

Եկեղեցու դիմաց գտնվում է հին Պալաթ Խորենյան հայկական դպրոցը, որն այժմ լքված է և պատկանում է եկեղեցու հիմնադրամին։

Պատկերասրահ
-----------

* ԴարպասներԴարպասներ
* Փողոցի տեսարանՓողոցի տեսարան
*

Ծանոթագրություններ
------------------

1. ↑  Yilmaz, Lale (2018 թ․ օգոստոսի 24). "İstanbul'da Ermenilere Tahsis Edilen Bizans Kiliseleri Üzerine". *Tarih ve Gelecek Dergisi* (թուրքերեն). **4** (2): 40–54. doi:10.21551/jhf.431102. ISSN 2458-7672.
2. ↑  "Balat Surp Hıreşdagabet Kilisesi - İstanbul'da Osmanlı Mimarisi - turanakinci.com". *www.turanakinci.com* (թուրքերեն). Վերցված է 2024 թ․ մարտի 3-ին.
3. ↑  "Surp Hıreşdagabed Ermeni Kilisesi | HAYALLEME İstanbul". *hayalleme.com* (թուրքերեն). 2023 թ․ մայիսի 9. Վերցված է 2024 թ․ մարտի 3-ին.
4. ↑  "Balat Surp Hıreşdagabed". *balatermenikilisesi.com*. Վերցված է 2024 թ․ մարտի 3-ին.
**Սալուա ալ-Նուայմե** (արաբ․՝ سلوى النعيمي‎‎է, 1950, Դամասկոս, Սիրիա), սիրիացի գրող, բանաստեղծ և լրագրող, ով ապրում է Ֆրանսիայում։ Ծնունդով Դամասկոսից է։ Նա հայտնի է իսլամական աշխարհում տաբու համարվող թեմաների լուսաբանման համար, որոնցից մեկը կնոջ սեռականությունն է։ 2007 թվականին նա հրատարակել է իր առաջին վեպը՝ *Մեղրի ապացույցը* (անգլ.՝ The Proof of the Honey), որը նշանակալի է կանանց սեռական ազատականացման համար։

Կենսագրություն
--------------

Ալ Նեյմին 1975 թվականին սովորել է Դամասկոսի համալսարանում և հետագայում Փարիզի Սորբոնյան համալսարանում, որտեղից ստացել է արաբերեն գրականության ոլորտում հետ-մագիստրոսի աստիճան։ Նա սկսեց աշխատել որպես լրագրող, և մի շարք արաբ և արևմտյան հեղինակների հետ նրա հարցազրույցները տպագրվել արաբերեն ամսագրերում, ինչպիսիք են Ալ-Կարմելը, Մաշարեֆը և Կուլլ ալ-Արաբը։ 1997 թվականին նշանակվել է Փարիզի Արաբական Համաշխարհային ինստիտուտի մամուլի գլխավոր քարտուղար։

Ստեղծագործություններ
--------------------

Նշանավոր ստեղծագործությունները ներառում են 1999 թվականին տպագրված «Dhahaba alladhīna uḥibbuhum», և 2001 թվականին հրատարակված «Ajdādī al-qatalah» (Ում սիրում էի՝ վախճանվեցին) պոեզիայի հավաքածուները, որոնցից երկուսն էլ ուսումնասիրում են իսլամական աշխարհում կանանց պայքարը։ 2007 թվականին նա հրապարակեց իր առաջին վեպը՝ «Burhān al-ʿasal» (Մեղրի ապացույցը), որը ամբողջ աշխարհում վաճառվել է շնորհիվ իգական սեռականության և էրոտիկ լեզվի ազատականացման քննարկման արդյունքում ։ Ալ Նեյմին 2009 թվականիի հարցազրույցում հայտարարել է, որ հեղինակի սեռական ազատությունը «արաբական և իսլամական ժառանգության ոգեկոչման արդյունքն է»։ Դրան հետևեց 2012 թվականին հրատարակած Shibh al-Jazīrah al-ʿArabiyyah (Արաբական թերակղզի) կիսաինքնակենսագրական պատմվածքը, որտեղ պատմում է իր քրիստոնյա մոր ու մուսուլման հոր հետ ապրած վաղ տարիների մասին։ Ալ Նեյմին հրատարակվել է նաև պատմվածքների ժողովածու։

Ծանոթագրություններ
------------------

1. ↑  Hanadi Al-Samman. «Anxiety of Erasure։ Trauma, Authorship, and the Diaspora in Arab Women's Writings». Syracuse University Press. Վերցված է 2017 թ․ նոյեմբերի 10-ին.
2. ↑  «Salwa Al Neimi». Encyclopedia Britannica. Վերցված է 2017 թ․ նոյեմբերի 10-ին. `{{cite web}}`: Italic or bold markup not allowed in: `|publisher=` (օգնություն)
3. ↑  «Salwa Al-Neimi». Poetry Foundation. Վերցված է 2017 թ․ նոյեմբերի 10-ին.

Արտաքին հղումներ
----------------

* Salwa Al Neimi on global britannica(չաշխատող հղում)
* LA PREUVE PAR LE MIEL

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BIBSYS: 9036623 · BNE: XX4852884 · BNF: 14449703c · CiNii: DA17203614 · GND: 136076866 · ISNI: 0000000071428670 · LCCN: no2001072458 · NDL: 01210228 · NLA: 41626740 · NTA: 165498706 · NUKAT: n2009116245 · PTBNP: 1445032, 1716991 · SUDOC: 073654663 · VIAF: 9732153532490248820009, 34678642 · WorldCat VIAF: 9732153532490248820009, 34678642 |

 |

 |
**«Մենք ենք, մեր սարերը»**, հայկական երգի-պարի համույթ։ 2000-2023 թվականներին հանդես է եկել Արցախի Հանրապետությունում։

Պատմություն
-----------

2000 թվականից համույթը ելույթներով հանդես է եկել Արցախի Հանրապետության գրեթե բոլոր զորամասերում ու բնակավայրերում, նաև երկրից դուրս է ունեցել համերգներ։ Պար­բե­րա­բար հա­մերգ­նե­րով հան­դես է եկել Ռուսաստանի մեծ թվով քա­ղաք­նե­րում, ԱՄՆ-ում, Իրանում, Լիբանանում, Հունաստանում և այ­լուր։

Համույթի տնօրենն է՝ Արցախի մշակույթի վաստակավոր գործիչ Սլավա Ապրեսյանը։ 2008 թվականից գե­ղար­վես­տա­կան ղե­կա­վարն է՝ ար­վես­տի վաս­տա­կա­վոր գոր­ծիչ Գա­րի Ավանեսյանը։ 2020 թվականին տեղի ունեցած 44-օրյա պատերազմից հետո առաջին անգամ հանդես են եկել 2022 թվականի հունիսի 16-ին՝ համերգային ծրագրով։ 2023 թվականի՝ Արցախի հայաթափումից հետո պետական աջակցությունից զրկված համույթն իր գործունեությունը շարունակում է ծավալել Երևանում։ 2024 թվականի փետրվարի 29-ին Երևանի «Առնո Բաբաջանյան» համերգասրահում կայանում է համույթի առաջին համերգը Հայաստանում։

Ծանոթագրություններ
------------------

1. 1 2 3 4 5  "«Մենք ենք, մեր սարերը» արցախյան երգի-պարի համույթի համերգը (լուսանկարներ)". *hetq.am*. 2024 թ․ մարտի 2. Վերցված է 2024 թ․ մարտի 3-ին.
2. 1 2 3 4  "Երևանում կայացավ Արցախի «Մենք ենք մեր սարերը» համույթի համերգը. «Մենք չպետք է թողնենք փակեն նաև արցախցիների էջը»". *panorama.am*. 2024 թ․ մարտի 1. Վերցված է 2024 թ․ մարտի 3-ին.
3. 1 2  "ԳԱՐԻ ԱՎԱՆԵՍՅԱՆ. ՊԱՐԸ ԱՊՐԵԼՈՒ ԵՎ ԻՆՔՆԱԱՐՏԱՀԱՅՏՎԵԼՈՒ ՄԻՋՈՑ Է". *artsakhtert.com*. 2019 թ․ ապրիլի 25. Վերցված է 2024 թ․ մարտի 3-ին.
4. 1 2  "Մայրաքաղաքում կայացել է «Մենք ենք, մեր սարերը» երգի-պարի պետական համույթի համերգը". *artsakhpress.am*. 2022 թ․ հունիսի 16. Վերցված է 2024 թ․ մարտի 3-ին.
**Պավել Իվանով Գերջիկով** (մայիսի 21, 1938(1938-05-21), Կիրջալի, Բուլղարիա - հունվարի 22, 2023(2023-01-22), Սոֆիա, Բուլղարիա), բուլաղարական օպերայի երգիչ, ռեժիսոր և ուսուցիչ, Պանչո Վլադիգերովայի անվան Երաժշտության ազգային ակադեմիայի պրոֆեսոր։

Կենսագրություն
--------------

### Ստեղծագործությունները

Ծնվել է 1938 թվականին մայիսի 21-ին քաղաք Կիրջալիում։ Իր տատիկը՝ դերասանուհի Կինա Գերջիկովան է, ով համարվում է դիրիժոր Ռոսիցե Բատալովայի բարեկամուհին։ Օպերային երգեցողություն է սովորել Աննա Տոդորովայի և Իլյա Յոսիֆովի մոտ։

Նա ունի ավելի քան 100 դեր՝ որպես մենակատար ազգային օպերայում և տասնյակ օպերային բեմադրություններ՝ որպես ռեժիսոր։ Հանրությանը հայտնի է Փարիզի, Վիեննայի, Մադրիդի, Նեապոլի, Կոպենհագենի, Բելգրադի խոշոր օպերային թատրոններից։ Նրա դերերից են Ֆիգարոն «Ֆիգարոյի ամուսնությունը», Պապենոն «Կախարդական ֆլեյտա»-ում, Գալիցկին «Արքայազն Իգոր»-ում և շատ ուրիշներ։

Մի շարք պետական ​​մրցանակների դափնեկիր։ Դասավանդում է դերասանական վարպետություն և օպերային ռեժիսուրա Պանչո Վլադիգերովայի անվան Երաժշտության ազգային ակադեմիայում։

Մահացել է 2023 թվականի հունվարի 22-ին.:

### Կինեմատոգրաֆիա

* «Տեսախցիկ! Շղարշ!» (2002-2003), *1 սերիայի օպերային ռեժիսոր Բասիլիո Իվանովը*
* «Բումերանգ» (1979), *Մեֆիստոֆել*

### Այլ գործունեություն

Գործերի հանձնաժողովը 2011 թվականի հունիսի 16-ի թիվ 230, 2014 թվականի սեպտեմբերի 24-ի թիվ 2-400 և 2022 թվականի ապրիլի 28-ի թիվ 2-2075 որոշումներով սահմանում և հայտնում է, որ Պավել Գերջիկովը 1973 թվականից համագործակցում է. պետական ​​անվտանգության մարմիններին (DS) որպես Վեցերորդ տնօրինություն և DS-ի երկրորդ գլխավոր տնօրինության գործակալ։ Նա հավաքագրվել է 1973 թվականի հունվարի 18-ին որպես տեղեկատու «Պիտեր» կեղծանունով։ Հայտնի չէ, թե արդյոք նա հեռացվել է DS-ի ակտիվ գործառնական զեկույցից։

Ծանոթագրություններ
------------------

1. ↑  «Бабата на Павел Герджиков била звезда в Народния», 30 май 2004 Archived 2016-11-15 at the Wayback Machine. // вестник Стандарт
2. ↑  проф. Павел Герджиков — оперен певец, педагог Archived 2016-03-05 at the Wayback Machine. // Events.bg
3. ↑  Олег Усков (2023 թ․ հունվարի 25). "Умер сыгравший Мефистофеля актер, певец и секретный агент спецслужб Павел Герджиков". *Российская газета* (ռուսերեն). Արխիվացված օրիգինալից 2023 թ․ փետրվարի 3-ին. Վերցված է 2023 թ․ փետրվարի 3-ին.
**Նորվեգիայի** **Տրոնհեյմ** քաղաքում է գտնվում **Նիդարոսի Մայր Տաճարը** (նորվեգերեն՝ Nidarosdomen): Լյութերական այս տաճարը պատմականորեն ամենանշանակալի եկեղեցին է Նորվեգիայում և հանդիսացել է Նորվեգիայի միապետերի թագադրության վայրը։ 

Նիդարոսի Մայր ՏաճարՄայր տաճարի շինարարությունը սկսվել է 1070 թվականին, Սուրբ Օլավի գերեզմանի տեղում, ով ընկել էր Ստիկլաստադիրի ճակատամարտում (1030)։

Շինարարությունն ավարտվել է մոտ 1300 թվականին։ Տաճարը մի քանի անգամ տուժել է հրդեհների պատճառով և բազմիցս վերակառուցվել։ Վերջին խոշոր վերականգնումը սկսվել է 1869 թվականին և պաշտոնապես ավարտվել միայն 2001 թվականին։
Տաճարը կառուցվել է գոթական և ռոմանական ոճով։ Դրա արևմտյան ճակատը զարդարված է թագավորների կերպարներով, սրբերի և Քրիստոսի պատկերներով, իսկ ներքին հարդարանքը զարդարում են վիտրաժները, որոնք տեղադրվել են XX դարում։ Տաճարում կա երկու երգեհոն, այնտեղ են պահվում Էյստեյնա Էրլենդսոնի սուրբ մասունքները։ Այսօր Մայր տաճարը Տրոնհեյմի հայտնի տեսարժան վայրերից մեկն է և հիացնում է տուրիստներին իր գրավչությամբ։ Ամեն տարի այնտեղ է այցելում ավելի քան 40 000 զբոսաշրջիկ ամբողջ աշխարհից։

* Ձմեռային տեսարան՝ Մայր տաճարՁմեռային տեսարան՝ Մայր տաճար
* Նորվեգիա.ՏրոնհեյմՆորվեգիա.Տրոնհեյմ
* ՏրոնհեյմՏրոնհեյմ
* Մայր տաճարՄայր տաճար

Ծանոթագրություններ
------------------

1. ↑  "Nidaros Cathedral (Trondheim Local Authority)". Արխիվացված է օրիգինալից 2014 թ․ դեկտեմբերի 30-ին. Վերցված է 2016 թ․ նոյեմբերի 15-ին.
2. ↑  "Nidaros Cathedral: The Symbol of a Nation (My Little Norway)". Արխիվացված է օրիգինալից 2011-10-04-ին. Վերցված է 2016-11-15-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | GND: 4497285-4 · ISNI: 0000000106957290 · LCCN: n50068615 · NKC: xx0083825 · VIAF: 141221437 · WorldCat VIAF: 141221437 |

 |
**Քաղաքակրթությունների համեմատական հետազոտության միջազգային հասարակություն, ՔՀՀՄՀ** (անգլ.՝ International Society for the Comparative Study of Civilizations, ISCSC), քաղաքակրթությունների միջդիսցիպլինար ուսումնասիրությամբ զբաղվող միջազգային գիտական կազմակերպություն։ Տեղակայված է ԱՄՆ Արևմտյան Միչիգանի համալսարանում։ Հասարակությունը կազմակերպում է ամենամյա կոնֆերանսներ և հրատարակում է «Համեմատական քաղաքակրթությունների ակնարկ» (անգլ.՝ Comparative Civilizations Review) հանդեսը։

Պատմություն
-----------

Հասարակությունը հիմնվել է 1961 թվականին ավստրիական Զալցբուրգում Օթմար Անդերլեի կողմից կազմակերպված հավաքի ժամանակ։ Այդ նախնական հավաքին էին ներկա Առնոլդ Թոյնբին և Ռաշթոն Քոլբորնը։ Հասարակության առաջին նախագահն էր Պիտիրիմ Սորոկինը։ Այնուհետև կազմակերպության գրասենյակը տեղափոխվում է ԱՄՆ և 1970-ականներին ամերիկյան առաջին նախագահն է դառնում Բենջամին Նելսոնը ընդ որում հասարակության անդամների հիմնական մասը բնակվում էր ԱՄՆ-ում, իսկ մնացածները ավելի քան 30 երկրներում։ Բացի այդ, հասարակության ամենամյա կոնֆերանսները տեղի են ունենում նաև Միացյալ Նահանգներից դուրս, կազմակերպվելով հանրաճանաչ ինստիտուտների հետ համատեղ։ Վերջին հատվածում նմանատիպ կոնֆերանսներ տեղի են ունեցել Դուբլինում (1994), Տոկիոյում (1998), Ճամայկայում (2002), Սանկտ Պետերբուրգում (2003), Փարիզում (2006)։

Նախագահներ
----------

* Պիտիրիմ Սորոկին (1961–1964)
* Օթմար Անդերլե (1964–1971)
* Բենջամին Նելսոն (1971–1977)
* Վիտաս Կավոլիս (1977–1983)
* Մեթյու Մելքո (1983–1986)
* Մայքլ Փալենսի-Ռոթ (1986–1992)
* Ռոջեր Վ. Վեսքոթ (1992–1995)
* Շունտարո Իտո (1995–1998)
* Վեյն Բլեդշո (1998–2004)
* Լի Դանիել Շնայդեր (2004–2007)
* Էնդրյու Տարգովսկի (2007–2013)

Ծանոթագրություններ
------------------

1. ↑  Brett Bowden (July 2012). «Politics in a World of Civilizations: Long-term Perspectives on Relations between Peoples». Human Figurations: Long-term Perspectives on the Human Condition, Volume 1, Issue 2. Վերցված է 2014 թ․ օգոստոսի 27-ին. `{{cite web}}`: Italic or bold markup not allowed in: `|publisher=` (օգնություն)
2. ↑  «About us». International Society for the Comparative Study of Civilizations. Արխիվացված է օրիգինալից 2015 թ․ ապրիլի 23-ին. Վերցված է 214 թ․ օգոստոսի 27-ին.
3. ↑  «The Russian-American Project "Pitirim Sorokin"». Pitirim Sorokin – Nikolay Kondratieff International Institute. Վերցված է 2014 թ․ օգոստոսի 27-ին.
4. ↑  «Partner Organizations». International Studies Association. Վերցված է 2014 թ․ օգոստոսի 27-ին.
5. ↑  «International Society for the Comparative Study of Civilizations records». Dickinson College. Վերցված է 2014 թ․ օգոստոսի 27-ին.

Արտաքին հղումներ
----------------

* Պաշտոնական կայք Archived 2015-06-14 at the Wayback Machine. (անգլ.)
**Շատո Ֆրոնտենակ** (ֆր.՝ Château Frontenac), Քվեբեկ քաղաքում գտնվող հյուրանոց՝ միջնադարյան ֆրանսիական ամրոցի (շատո) ոճով։ 1981 թվականին ընդգրկվել է Կանադայի ազգային պատմական վայրերի ցուցակում։

Ամրոցը նախագծվել և կառուցվել է ամերիկացի ճարտարապետ Բրյուս Փրայսի կողմից «Կանադական խաղաղօվկիանյան երկաթուղի» ընկերության պատվերով։ Բացվել է 1893 թվականին։ Հյուրանոցի կենտրոնական աշտարակը և համեմատաբար նոր կառույցները նախագծվել են հետագայում Ուիլյամ Սազերլենդ Մաքսվելի կողմից։ 1926 թվականին հյուրանոցը ստացավ վերջնական տեսքը։ 1943 թվականին Քվեբեկյան համաժողովի շրջանակներում հյուրանոցում բանակցել են Ուինսթոն Չերչիլը և Ֆրանկլին Ռուզվելտը։

Ամրոցը կոչվել է Ֆրոնտենակ՝ ի պատիվ կոմս Լուի դե Բյուադ դե Ֆրոնտենակի, ով 17-րդ դարի վերջին եղել է Նոր Ֆրանսիայի գաղութի նահանգապետը և համարվում է Կանադայի հիմնադիրը։

Ամրոցի պատկերով բացիկ, 1910 թվական
Ամրոցը գտնվում է Սուրբ Լավրենտիոս գետի բարձրադիր ափին՝ Դիամանտ հրվանդանի վրա։ Հյուրանոցի վերին հարկի բնակիչները կարող են տեսնել ոչ միայն գետը, այլև նրա ընդարձակ հովիտը՝ մի քանի տասյակ կիլոմետրով։

2001 թվականին հյուրանոցը գնել է Legacy REIT ընկերությունը 185 միլիոն դորարով։ Ավելի ուշ՝ 2011 թվականին, հյուրանոցը գնել է Ivanhoé Cambridge ընկերությունը, որը իրականացրել է վերականգնողական աշխատանքներ՝ մոտ 75 միլիոն դոլար արժողությամբ։

Շատո-Ֆրոնտենակ հյուրանոցը համարվում է ամենաշատ լուսանկարվող հյուրանոցն աշխարհում։

Ծանոթագրություններ
------------------

1. ↑  ICI Radio-Canada Télé — 1952.
2. ↑
3. ↑  répertoire du patrimoine culturel du Québec (ֆր.)
4. ↑  Canadian Register of Historic Places — 2004.
5. ↑  répertoire du patrimoine culturel du Québec (ֆր.)
6. ↑  «Lieu historique national du Canada du Château-Frontenac» (ֆրանսերեն). Վերցված է 2014 թ․ հոկտեմբերի 26-ին.
7. ↑  «Ivanhoé Cambridge unveils the historic restoration of the Fairmont Le Château Frontenac» (անգլերեն). Ivanhoé Cambridge. Վերցված է 2014 թ․ հոկտեմբերի 26-ին. `{{cite web}}`: Italic or bold markup not allowed in: `|publisher=` (օգնություն)
8. ↑  «FAIRMONT LE CHÂTEAU FRONTENAC» (անգլերեն). Ivanhoé Cambridge. Վերցված է 2014 թ․ հոկտեմբերի 26-ին. `{{cite web}}`: Italic or bold markup not allowed in: `|publisher=` (օգնություն)

Արտաքին հղումներ
----------------

* «Ֆրոնտենակ» հյուրանոցի կայքէջ

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |